Ministru kabineta rīkojuma projekta **„ Par Gulbenes novada pašvaldības nekustamo īpašumu pārņemšanu valsts īpašumā”** sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta ”Par Gulbenes novada pašvaldības nekustamo īpašumu pārņemšanu valsts īpašumā” (turpmāk – rīkojuma projekts) mērķis - atļaut pārņemt valsts īpašumā divus Gulbenes novada pašvaldības nekustamos īpašumus ("Krieviņu ceļš" (nekustamā īpašuma kadastra Nr. 5064 001 0071) un "Vālodzes-Kadiķi" (nekustamā īpašuma kadastra Nr. 5084 004 0263)), jo tie nav nepieciešami pašvaldības funkciju īstenošanai, nodot tos Zemkopības ministrijas valdījumā valsts funkcijas (valsts meža apsaimniekošana un aizsardzība) veikšanai, un tos ierakstīt zemesgrāmatā uz valsts vārda Zemkopības ministrijas personā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 42.panta otrā daļa un 43.pants un Meža likuma 4.panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projekts „Par Gulbenes novada pašvaldības nekustamo īpašumu pārņemšanu valsts īpašumā” (turpmāk – rīkojuma projekts) sagatavots, ievērojot likuma „Par pašvaldībām” 21.panta pirmās daļas 17.punktu, Publiskas personas mantas atsavināšanas likuma 42.panta otro daļu, kā arī Gulbenes novada domes 2017.gada 28.septembra lēmumu Nr.28§ (sēdes protokols Nr.13) „Par nekustamā īpašuma nodošanu valstij bez atlīdzības”. Ar rīkojuma projektu paredzēts bez atlīdzības pārņemt no Gulbenes novada pašvaldības valsts īpašumā un Zemkopības ministrijas valdījumā:  **1)** **nekustamo īpašumu "Krieviņu ceļš"** (nekustamā īpašuma kadastra Nr. 5064 001 0071) – zemes vienību (zemes vienības kadastra apzīmējums 5064 001 0071) 0,41 ha platībā un uz tās esošo infrastruktūras objektu ceļu (būves kadastra apzīmējums 5064 001 0071 001) – Lejasciema pagastā, Gulbenes novadā (turpmāk- nekustamais īpašums "Krieviņu ceļš" ). Nekustamais īpašums "Krieviņu ceļš" ierakstīts zemesgrāmatā Gulbenes rajona tiesas zemesgrāmatu nodaļas Lejasciema pagasta zemesgrāmatas nodalījumā Nr.100000566329 uz Gulbenes novada domes vārda, kas apliecina nekustamā īpašuma piederību Gulbenes novada pašvaldībai.Lietu tiesības, kas apgrūtina valsts nekustamo īpašumu, norādītas III daļas 1. iedaļā – reģistrēta atzīme par Gulbenes novada pašvaldības būves – ceļa “Krieviņu ceļš” – atrašanos uz zemes vienības (zemes vienības kadastra apzīmējumu 5064 001 0071), un tā bija reģistrēta pirms būves (kadastra apzīmējums 5064 001 0071 001) pievienošanas zemesgrāmatas nodalījumam I daļas 1.iedaļā.Pašvaldības ceļš „Krieviņu ceļš” funkcionāli tiek izmantots kā meža infrastruktūras objekts akciju sabiedrības „Latvijas valsts meži” (turpmāk – LVM) mežsaimnieciskajos darbos iesaistītā transporta pārvietošanās nodrošināšanai, tāpēc ceļš uzturams atbilstošā stāvoklī ar piemērotu ceļa noturību un kvalitāti, bet pašvaldība finansējuma trūkuma dēļ to nevar nodrošināt.Pašvaldības ceļš 409,35 m garumā ļauj piekļūt valsts meža masīviem. Rīkojuma projektam ir pievienoti nekustamā īpašuma tiesības apliecinošie dokumenti un Gulbenes novada domes 2017.gada 28.septembra lēmums Nr.28§ (sēdes protokols Nr.13) „Par nekustamā īpašuma nodošanu valstij bez atlīdzības”, kas apliecina, ka rīkojuma projektā minētais nekustamais īpašums nav nepieciešams Gulbenes novada pašvaldībai;2) nekustamo īpašumu "Vālodzes-Kadiķi" (nekustamā īpašuma kadastra Nr. 5084 004 0263) – zemes vienību (zemes vienības kadastra apzīmējums 5084 004 0263) 0,58 ha platībā un uz tās esošo infrastruktūras objektu ceļu (būves kadastra apzīmējums 5084 004 0263 001) – Rankas pagastā, Gulbenes novadā.Minētais nekustamais īpašums ierakstīts zemesgrāmatā Gulbenes rajona tiesas zemesgrāmatu nodaļas Rankas pagasta zemesgrāmatas nodalījumā Nr.100000566328 uz Gulbenes novada domes vārda, kas apliecina nekustamā īpašuma piederību Gulbenes novada pašvaldībai. Lietu tiesības, kas apgrūtina valsts nekustamo īpašumu, norādītas zemesgrāmatas nodalījumā III daļas 1. iedaļā, tostarp atzīme par Gulbenes novada pašvaldības ceļa "Vālodzes-Kadiķi" atrašanos uz zemes vienības (zemes vienības kadastra apzīmējums 5084 004 0263), un tā bija reģistrēta pirms būves (kadastra apzīmējums 5084 004 0263 001) pievienošanas zemesgrāmatas nodalījumam I daļas 1.iedaļā.Pašvaldības ceļš „Vālodzes-Kadiķi” funkcionāli tiek izmantots kā meža infrastruktūras objekts akciju sabiedrības „Latvijas valsts meži” (turpmāk – LVM) mežsaimnieciskajos darbos iesaistītā transporta pārvietošanās nodrošināšanai, tāpēc ceļš uzturams atbilstošā stāvoklī ar piemērotu ceļa noturību un kvalitāti, bet pašvaldība finansējuma trūkuma dēļ to nevar nodrošināt.Pašvaldības ceļš 547,57 m garumā ļauj piekļūt valsts meža masīviem. Rīkojuma projektam ir pievienoti nekustamā īpašuma tiesības apliecinošie dokumenti un Gulbenes novada domes 2017.gada 28.septembra lēmums Nr.28§ (sēdes protokols Nr.13) „Par nekustamā īpašuma nodošanu valstij bez atlīdzības”, kas apliecina, ka rīkojuma projektā minētais nekustamais īpašums nav nepieciešams Gulbenes novada pašvaldībai .Nekustamā īpašuma (nekustamā īpašuma kadastra Nr.5064 001 0071) sastāvā ietilpstošā būve – ceļš (būves kadastra apzīmējums 5064 001 0071 001) – ir funkcionāli saistīta ar zemes vienību (zemes vienības kadastra apzīmējums 5064 001 0071), un nekustamā īpašuma (nekustamā īpašuma kadastra Nr. 5084 004 0263) sastāvā ietilpstošā būve – ceļš (būves kadastra apzīmējums 5084 004 0263 001) – ir funkcionāli saistīta ar zemes vienību (zemes vienības kadastra apzīmējums 5084 004 0263), kas tiesiskā izpratnē ir atzīstama par attiecīgā zemesgabala galvenās lietas blakus lietu. Saskaņā ar Civillikuma 850. pantu viss, kas pastāv tikai ar galveno lietu vai pieder pie tās, vai kā citādi ar to saistīts, ir blakus lieta. Savukārt Atbilstoši Civillikuma 853. pantam visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām, kādēļ atsavinot galveno lietu, pie tās piederīga blakus lieta šaubu gadījumā atzīstama par atsavinātu kopā ar to, ja vien nav tieši noteikts pretējais.Gulbenes novada pašvaldība minētos nekustamos īpašumus nodod valstij valsts pārvaldes funkciju veikšanai, lai nodrošinātu Meža likumā noteiktās valstij piekrītošās un piederošās meža zemes apsaimniekošanu un aizsardzību. Saskaņā ar Meža likuma 4.panta otrās daļas noteikumiem valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību nodrošinās LVM, kas nodibināta valsts meža īpašuma pārvaldīšanai un apsaimniekošanai.Ievērojot minēto, rīkojuma projektā minēto nekustamo īpašumu pārņemšana valsts funkciju veikšanai no pašvaldības ir lietderīga, un tie normatīvajos aktos noteiktajā kārtībā ierakstāmi zemesgrāmatā uz valsts vārda Zemkopības ministrijas personā. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, LVM un Gulbenes novada pašvaldība |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nav attiecināms. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
|  | | | | | | | | |
| **Rādītāji** | **2018. gads** | | | Turpmākie trīs gadi (*euro*) | | | | |
| **2019.** | | **2020.** | | **2021.** |
| saskaņā ar valsts budžetu kārtējam gadam | | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | izmaiņas, salīdzinot ar kārtējo 2021 gadu |
| 1 | 2 | | 3 | 4 | 5 | 6 | 7 | 8 |
| 1.Budžeta ieņēmumi: | | Nav attiecināms. | | | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | |
| 1.2. valsts speciālais budžets | |
| 1.3. pašvaldību budžets | |
| 2. Budžeta izdevumi: | | Nav attiecināms. | | | | | | |
| 2.1. valsts pamatbudžets | |
| 2.2. valsts speciālais budžets | |
| 2.3. pašvaldību budžets | |
| 3. Finansiālā ietekme: | | Nav attiecināms. | | | | | | |
| 3.1. valsts pamatbudžets | |
| 3.2. speciālais budžets | |
| 3.3. pašvaldību budžets | |
| 4. Finanšu līdzekļi papildu izdevumu  finansēšanai (kompensējošu izdevumu  samazinājumu norāda ar "+" zīmi) | | Nav attiecināms | | | | | | |
| 5. Precizēta finansiālā ietekme: | | Nav attiecināms. | | | | | | |
| 5.1. valsts pamatbudžets | |
| 5.2. speciālais budžets | |
| 5.3. pašvaldību budžets | |
| 6. Detalizēts ieņēmumu un izdevumu  aprēķins (ja nepieciešams, detalizētu  ieņēmumu un izdevumu aprēķinu var  pievienot anotācijas pielikumā): | | Nav attiecināms. | | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Amata vietu skaita izmaiņas | | Nav attiecināms. | | | | | | |
| 8. Cita informācija | | Izdevumus par nekustamo īpašumu pārreģistrāciju zemesgrāmatā uz valsts vārda Zemkopības ministrijas personā segs LVM. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar*.* |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2017.gada 14.jūnija Direktīva 2017/1132 attiecībā uz sabiedrību tiesību dažiem aspektiem (turpmāk – Direktīva 2017/1132) 19. panta pirmais punkts nosaka, ka maksa, ko iekasē par 14. pantā minēto dokumentu un ziņu izsniegšanu, izmantojot reģistru savstarpējās savienojamības sistēmu, nepārsniedz attiecīgās administratīvās izmaksas. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Punka 67027377

Rita.Punka@zm.gov.lv